જસદણ વિધાનસભાની પેટા ચૂંટણીમાં કુંવરજી બાવળિયાને પક્ષપલટાની સ્થીતિમાં વિજય મેળવવો કઠિન નથી અને ખાસ કરીને ગામડાઓમાં કોંગ્રેસ તરફી ગત વિધાનભાની ચૂંટણીના પરિણામોએ ભાજપની નેતાગીરીને ચિંતિત કરી છે. આવા સંજોગોમાં ભાજપમાં કોઇ આંતરિક પડકાર ઉભો ન થાય અને નેતાઓને તેમના કદ પ્રમાણે સ્થાન મળે એ માટે શહેર ભાજપ અને જિલ્લા ભાજપના કેટલાક આગેવાનો અત્યારથી જ જસદણના આંટાફેરા કરતાં થઇ ગયા છે. ખાસ કરીને જે રીતે ભાજપના જસદણના એક નેતાએ તાજેતરમાં બાવળિયા બાદ બોઘરાને મળેલા વિશેષ મહત્વ અંગે નારાજગી દર્શાવતાં તેમના ટેકામાં ભાજપના પાયાના પથ્થર સમાન અનેક અગ્રણીઓ અને કાર્યકરોએ તેમના સૂરમાં સૂર પૂરાવ્યો હતો.